కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
MS Dhoni ఫిక్సింగ్ చేశాడన్నారు.. బాధేసింది..!
మార్చి 23 నుంచి ఐపీఎల్ 2019 సీజన్ ప్రారంభంకానుండగా.. తొలి మ్యాచ్‌లోనే రాయల్ ఛాలెంజర్స్ బెంగళూరు టీమ్‌తో చెపాక్ వేదికగా చెన్నై సూపర్ కింగ్స్ ఢీకొననుంది.
Samayam Telugu | Updated:
Mar 21, 2019, 07:16PM IST
MS Dhoni ఫిక్సింగ్ చేశాడన్నారు.. బాధేసింది..!
హైలైట్స్
2013 ఐపీఎల్ సీజన్‌లో చెన్నై సూపర్ కింగ్స్‌, రాజస్థాన్ రాయల్స్‌పై ఫిక్సింగ్ ఆరోపణలు
రెండేళ్ల నిషేధం.. 2016, 2017 ఐపీఎల్ సీజన్లకి రెండు టీమ్స్‌ దూరం
చెన్నై టీమ్ ఆటగాళ్లు ఫిక్సింగ్‌కి పాల్పడ్డారని అప్పట్లో ఆరోపణలు
అవి చాలా దుర్భరమైన రోజులని గుర్తు చేసుకున్న మహేంద్రసింగ్ ధోని
ఐపీఎల్ 2019 సీజన్ ముంగిట చెన్నై సూపర్ కింగ్స్ కెప్టెన్ మహేంద్రసింగ్ ధోనీ తన జీవితంలో ఎదుర్కొన్న అత్యంత బాధాకరమైన రోజుల గురించి అభిమానులతో పంచుకున్నాడు. 2013లో మ్యాచ్ ఫిక్సింగ్ ఆరోపణలతో రెండేళ్ల నిషేధం ఎదుర్కొన్న చెన్నై జట్టు.. 2016, 2017 ఐపీఎల్ సీజన్లకి దూరమైన విషయం తెలిసిందే. ఆ తర్వాత 2018 ఐపీఎల్ సీజన్‌లో మళ్లీ టోర్నీలోకి పునరాగమనం చేసిన చెన్నై.. అసాధారణ ప్రదర్శనతో ఏకంగా టైటిల్‌ను ఎగరేసుకుపోయింది. అయితే.. ఈ రెండేళ్ల వ్యవధిలో తనతో పాటు టీమ్‌లోని ఆటగాళ్లందరూ చాలా మనోవేదన అనుభవించారని ధోనీ చెప్పుకొచ్చాడు.